Nitra nad Ipľom

Nitra nad Ipľom () je obec na Slovensku v okrese Lučenec.

Polohopis 
Obec leží v juhovýchodnej časti Lučenskej kotliny na nive rieky Ipeľ.

Dejiny 
Prvá písomná zmienka o obci (Nitra) je z roku 1350. Vyvinula sa zo starého osídlenia, patrila Fiľakovskému panstvu. Obyvateľstvo sa zaoberalo poľnohospodárstvom. V roku 1820 dve tretiny obce vyhoreli. Od roku 1911 sa tu nachádzal gejzír, z ktorého minerálna voda (27 °C) z hĺbky 516 m každých 30 sekúnd striekala do výšky 30 metrov, v auguste roku 1930 ale aktivita gejzíra ustala.

Kultúra a zaujímavosti

Pamiatky 
 Rímskokatolícky kostol sv. Uršule, jednoloďová barokovo-klasicistcká stavba so segmentovo ukončeným presbytériom a predstavanou vežou z roku 1823. Kostol bol obnovovaný v roku 1926. Interiér je zaklenutý valenou plackovou klenbou. Hlavný oltár sv. Uršule je klasicistický.

Referencie

Externé odkazy 
 Oficiálna stránka obce
 Najkrajší kraj- turistické atrakcie v obci

Iné projekty 

 
Obce okresu Lučenec